কিন্তু একি! আমার ব্যাগ কই? এদিক-ওদিক তাকিয়েও তো কোথাও ব্যাগ দেখছি না! কাউন্টারের ভেতর জিজ্ঞাসা করতেই শেষে জানা গেল, তাদের নিষিদ্ধ জায়গায় প্রস্রাব করার অপরাধে আমাকে জরিমানা করা হয়েছে এবং তা মাত্র ১০০ টাকা! অনাদায়ে এই মালামালকৃত(!) ব্যাগটি এখানে রেখেই চলে যেতে হবে। এদিকে আমার যেহেতু পকেটে মাত্র ৫০ টাকা আছে এবং এই উগ্র সংঘবদ্ধ চক্রকে তাদের চাহিদামাফিক টাকা না দিলেই নয়, তাই বাধ্য হয়েই আমি আমার ব্যাগটি ওই উগ্রপন্থিদের সম্প্রদান কারকে দান করে সহাস্যে স্থান ত্যাগ করলাম। পরে গলির রাস্তা অতিক্রম করতে করতে হাইস্কুলে পড়া সেই ভাবসম্প্রসারণের খণ্ডাংশটুকুর ঈষৎ পরিবর্তন করে উচ্চস্বরে প্যারোডি গাইতে গাইতে আমি সামনের দিকে এগিয়ে চললাম- 'যেখানে দেখিবে ছাই; উড়াইয়া দেখো তাই! পাইলেও পাইতে পার অমূল্য রতন!'